સ્ત્રીઓની અસલામતીના મૂળમાં શું છે? પ્રૉબ્લેમ ક્યાં છે? શું પુરુષપ્રધાન સમાજ હજી પણ તેમને માટે પ્રૉબ્લેમ છે? આવો પ્રશ્ન કિરણ બેદીને પૂછવામાં આવતાં તેઓ કહે છે, ‘હા, પછાતપણું, નહીંવત મળતી તકો, સ્ત્રીઓની તંદુરસ્તી, ટાંચાં સાધનો આ બધાંને કારણે આજેય સમાજમાં પુરુષનું પ્રાધાન્ય રહ્યું છે. પુરુષના હાથમાં કન્ટ્રોલ છે. ગામડાંઓમાં રહેતી કેટલીયે છોકરીઓ સ્કૂલમાં નથી જતી, કારણ કે ત્યાં તેમની કોઈ પ્રકારની સિક્યૉરિટી નથી. વિકૃત અને નકારાત્મક પૌરુષત્વ આ એક સિક્કાની બે બાજુ છે. આનું પરિણામ સ્ત્રીઓએ ભોગવવું પડે છે.’